***Mario Kart 8*** er et bilspill som er utviklet og utgitt av Nintendo til spillkonsollen Wii U. Det er det åttende spillet i *Mario Kart*-serien og ble lansert i Japan 29. mai 2014 og i Europa og Nord-Amerika 30. mai 2014. En utvidet utgave av spillet, *Mario Kart 8 Deluxe*, kom ut til Nintendo Switch 28. april 2017.

Spillet har de samme tradisjonelle mekanikkene fra de andre spillene i *Mario* Kart-serien, hvor figurer fra *Mario*-serien kjører om kapp i gokarter. Figurene kan hindre motstanderne eller forbedre kjøreegenskapene sine ved å bruke ulike hjelpemidler som kan hentes ved å kjøre gjennom svevende bokser på banen. *Mario Kart 8* har motorsykler og kappkjøring for 12 sjåfører i likhet med *Mario Kart Wii*, i tillegg til hengefly, undervannkjøring og tilpassing av kjøretøyene fra *Mario Kart 7*.

Den nye tingene i *Mario Kart 8* er antigravitasjonskjøring, hvor visse deler av banen lar sjåførene kjøre på vegger og tak. I disse seksjonene kan sjåførene skompe borti hverandre for å få et fartsløft. Nye hjelpemidler i spillet er en bumerang, en kjøttetende plante og et horn som kan knuse prosjektil og slå ut motstandere. Boo og «the feather» returnerer som «items» i *Mario Kart 8 Deluxe*.

Mario Kart 8 Deluxe
-------------------

*Mario Kart 8 Deluxe* er en utvidet utgave av *Mario Kart 8* for Nintendo Switch. Spillet ble utgitt 28. april 2017 og inkluderer 48 baner og 36 karakterer fra originalspillet, fem nye karakterer, to nye hjelpemidler og en forbedret «Battle Mode» med nye arenaer. I tillegg kan figurene i spillet holde på to hjelpemidler samtidig, ett ekstra i forhold til originalutgaven.

Nintendo annonserte 9. februar 2022 at spillet ville få ytterligere 48 baner som del av en betalt utvidningpakke for spillet, kalt «Booster Course Pass». Åtte baner vil utgis av gangen, fordelt på seks omganger mellom 18. mars 2022 og siste halvdel av 2023. Utvidelsen omfatter baner fra andre spill i *Mario Kart*-serien, som «Coconut Mall» fra *Mario Kart Wii* og «Tokyo Blur» fra *Mario Kart Tour*.

Referanser
----------

1. ↑   *Freebase-data fra Google*, Google, Wikidata Q15241312,
2. ↑  «マリオカート８». *www.nintendo.co.jp*. Besøkt 28. mars 2016.
3. ↑  «Mario Kart 8». *www.nintendo.com*. Besøkt 28. mars 2016.
4. ↑  «Mario Kart 8 on Wii U brings antigravity to the world of racing!». *Nintendo of Europe GmbH* **(engelsk)**. Besøkt 28. mars 2016.
5. 1 2  «Mario Kart 8 Deluxe - new characters, track list, battle mode and everything else we know». *Eurogamer*. Besøkt 30. januar 2017.
6. ↑  «Mario Kart 8 launching on Wii U in spring 2014 (video)». *Engadget*. Besøkt 28. mars 2016.
7. ↑  «Mario Kart 8 Deluxe is adding 48 newly remastered classic courses as paid DLC». *Eurogamer*. 9. februar 2022. Besøkt 10. februar 2022.

Eksterne lenker
---------------

* (en) *Mario Kart 8* hos MobyGames Rediger på Wikidata

* (en) *Mario Kart 8* hos MobyGames Rediger på Wikidata

* (en) *Mario Kart 8* på Metacritic Rediger på Wikidata

* (en) *Mario Kart 8* på OpenCritic Rediger på Wikidata

* (en) *Mario Kart 8* på Behind The Voice Actors Rediger på Wikidata

* (en) *Mario Kart 8* hos Internet Game Database Rediger på Wikidata

* (en) *Mario Kart 8* hos IGN Rediger på Wikidata

* (en) *Mario Kart 8* hos VGMdb Rediger på Wikidata

* (en) *Mario Kart 8* hos GameFAQs Rediger på Wikidata
* Mario Kart 8 på nintendo.no Arkivert 4. april 2016 hos Wayback Machine.

| * v
* d
* r
*Mario Kart*-spill |
| --- |
| 
* *Super Mario Kart*
* *64*
* *Super Circuit*
* *Double Dash!!*
* *DS*
* *Wii*
* *7*
* *8*
* *Tour*

 |  |

Portal: Videospill